Kamu bisa jelasin ke aku soal Jujutsu Kaisen dalam bahasa melayu?

ialah siri manga Jepun yang ditulis dan diilustrasikan oleh Gege Akutami secara bersiri dalam Shōnen Jump Mingguan milik Shueisha sejak Mac 2018. Bab Jujutsu Kaisen dikumpul dan diterbitkan oleh Shueisha, dengan lapan belas jilid tankōbon dikeluarkan setakat Disember 2021. Kisah ini mengikuti pelajar sekolah menengah Yuji Itadori ketika dia menyertai sekolah dan pertubuhan pemantera rahsia untuk membunuh suatu sumpahan berkuasa bernama Ryomen Sukuna, yang menjadikan Yuji sebagai perumahnya. Manga ini ialah sekuel kepada karya Tōkyō Toritsu Jujutsu Kōtō Senmon Gakukyō juga dari Akutami yang disirikan dalam Jump GIGA milik Shueisha dari April hingga Julai 2017, kemudian dikumpulkan dalam sebuah jilid tankōbon, sebagai Jujutsu Kaisen 0, pada Disember 2018.

Jujutsu Kaisen dilesenkan untuk keluaran bahasa Inggeris di Amerika Utara oleh Viz Media, yang telah menerbitkan manga dalam cetakan sejak Disember 2019. Shueisha menerbitkan siri ini dalam bahasa Inggeris di platform dalam talian Manga Plus. Dua novel, yang ditulis oleh Ballad Kitaguni, masing-masing diterbitkan pada Mei 2019 dan Januari 2020. Sebuah adaptasi siri televisyen anime 24 episod oleh MAPPA disiarkan di MBS dari Oktober 2020 hingga Mac 2021. Anime ini dilesenkan oleh Crunchyroll untuk penstriman di luar Asia, yang menayangkan tayangan perdana alih suara bahasa Inggeris pada November 2020. Runut bunyi asli anime tersebut telah dikeluarkan pada April 2021. Musim kedua akan ditayangkan pada 2023.

Sehingga Disember 2021, manga Jujutsu Kaisen mempunyai lebih 60 juta salinan dalam peredaran, termasuk novel yang berkaitan, versi digital dan Jujutsu Kaisen 0, menjadikannya salah satu daripada siri manga terlaris sepanjang zaman.